Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 12/13/8811	Trebišov, 11.5.2015
EEČ : 2-69-232-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.2.2013, spisová značka 2 Pv 12/13/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 19.2.2013, spisová značka 2 Pv 12/13/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Uznesením prokurátora Okresnej prokuratúry v Trebišove sp. zn. 2 Pv 12/13/8811 z 19.02.2013  bolo podmienečne zastavené trestné stíhanie proti  obvinenému XXXXX, stíhanému za prečin krádeže  podľa § 212 ods. 2 písm. d/  Tr. zákona formou spolupáchateľstva podľa § 20 Tr. zákona, pričom mu bola stanovená skúšobná doba v trvaní 24 (dvadsaťštyri)  mesiacov. 

Citované uznesenie prokurátora nadobudlo právoplatnosť dňa 01.03.2013   a skúšobná doba  uplynula  dňom  01.03.2015.

Podľa § 217 ods. 1 Tr. poriadku bolo zisťované, či sa obvinený XXXXX v skúšobnej dobe osvedčil, pričom bolo zistené, že z miesta bydliska je hodnotený priemerne. Z vyjadrenia Okresného úradu XXXXX, Odbor všeobecnej vnútornej správy sp. zn. OU-TV-OVVS-2015/004447 zo 16.03.2015 vyplýva, že menovaný v kritickom období  sa nedopustil žiadneho priestupku. Z listu OR PZ, OKP XXXXX sp. zn. ORPZ-TV-OKP-446-004/2015 zo 17.03.2015 vyplýva, že proti obv. XXXXX v súčasnosti nie je vedené žiadne trestné stíhanie. Z vyjadrenia OR PZ, Odboru poriadkovej polície XXXXX z 12.03.2015 vyplýva, že obvinený nie je držiteľom vodičského oprávnenia. Z odpisu z registra trestov bolo zistené, že počas skúšobnej doby sa taktiež nedopustil  žiadneho trestného činu.

	Po uplynutí skúšobnej doby som z odpisu z registra trestov, charakteristík zistil, že obvinený viedol riadny život, nedopustil sa žiadneho trestného činu. Vzhľadom na tieto dôvody som dospel k záveru, že obvinený sa v priebehu skúšobnej doby osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor